Anrheg Nadolig - Wicipedia
(Ailgyfeiriad oddi wrth Anrhegion Nadolig)
Anrhegion Nadolig o dan y goeden.
Mae'n arferiad yn y rhan fwyaf o wledydd Ewropeaidd i roi anrheg Nadolig neu anrhegion i blant ac oedolion ar noswyl y Nadolig, gan ofyn i Siôn Corn eu dosbarthu. Fel arfer caiff yr anrheg ei lapio mewn papur arbennig wedi'i addurno gyda symbolau Nadoligaidd neu luniau o robin goch, Sion Corn, clychay, y Doethion neu olygfa o wlad dan eira. Yng Nghymru, rhoddir yr anrhegion naill ai gan Sion Corn neu mewn person, gyda'r 'rhoi' yn aml yn golygu ymweliad ag aelodau o'r teulu neu ffrindiau.
Honnir mai yn un o wledydd y Baltig mae Siôn Corn (neu Santa Clos) yn byw. Dywedir hefyd ei fod yn briod i ferch o'r enw Siân a bod ganddo lawer o gorachod yn gweithio iddo, ac ambell garw i dynnu ei sled. Teithia o amgylch y byd ar noswyl Nadolig yn dosbarthu anrhegion i bobl. Mae ei sled yn cael ei dynnu gan nifer o geirw gwahanol ond efallai mai'r carw mwyaf adnabyddus yw Rwdolff, sydd â thrwyn coch sy'n goleuo er mwyn arwain Siôn Corn a gweddill y ceirw drwy'r noson dywyll.
Y rhoddwr[golygu | golygu cod y dudalen]
Ded Moroz yn Veliky Ustyug, Rwsia.
Mae'r traddodiad o 'roi' anrheg yn un Cristnogol ac o bosib yn draddodiad cyn-Gristnogol. Er enghraifft mewn llawer o'r gwledydd Slafaidd cyfeirir ar y 'Tad Barug' (Ded Moroz) ganrifoedd yn ôl ond yn wahanol i'r Sion Corn gorllewinol, does dim byd cyfrinachol am ei ymweliadau, ac mae'n rhoi ei anrheg i'r person wyneb-yn-wyneb.